L'acollida en família extensa\nEls avis, els que més es fan càrrec dels nens i adolescents en situació de desemparament familiar\nA Catalunya, 6.955 infants i adolescents viuen en alguna mesura de protecció i un 54% estan acollits per una família. En total, 2.427 d'aquests infants i adolescents es troben en acolliment amb família extensa. Es tracta de la mesura de protecció de la infància més important i utilitzada. L'acolliment en família extensa és aquell on hi ha una relació de parentiu per consanguinitat o afinitat indirecta entre l'infant o l'adolescent i la persona acollidora.\nL’acolliment en família extensa és un fet que s’ha produït de manera natural i solidària i ha sigut la manera més antiga d’organitzar-nos davant l’absència de progenitors. Quan un pare o una mare no ha pogut cuidar dels seus fills, els nens han conviscut amb avis, tiets o germans; en conclusió, amb algun familiar.\nDes dels anys 80, en la majoria dels països occidentals els acolliments en família extensa formen part dels sistemes de protecció infantil, i se segueix així una evolució creixent en nombre i importància com a recurs d'acolliment.\nL'acolliment familiar sol ser la mesura més adequada per cobrir les necessitats dels menors en situació de desemparament, perquè és en el si d'una família on els menors es poden desenvolupar millor, creant vincles afectius estables i adquirint pautes de socialització; per tant, el que es pretén mitjançant l'acolliment familiar és dotar d'un ambient familiar idoni i estable un nen o nena, temporalment o permanentment.\nEls acolliments en família extensa a Catalunya estan majoritàriament formats per avis (73,5%), seguits a distància pels d'oncles (18%), sempre amb una majoria de família materna (63%). En el perfil dels acollidors predominen les dones, i la mitjana d'edat és de 56,72 anys.\nMés de 2.400 infants i adolescents a Catalunya son acollits en família extensa, en el 73,5% dels casos pels avis\nAixí es recull a l'informe 'Acolliments en família extensa a Catalunya i a Mallorca', elaborat per l'Institut de Treball Social i de Serveis Socials (Intress), associació sense ànim de lucre especialitzada en la gestió de serveis socials. Es tracta d'un recull de les últimes dades i reflexions sobre el treball de l'entitat en l'àmbit de l'acolliment familiar, però sobretot en la mesura de protecció d'acolliment en família extensa.\nL’acolliment en família aliena és aquell que s’acorda amb persones o famílies que no tenen cap vincle de parentiu per consanguinitat o afinitat . Trobaríem diferents opcions:\nL’acolliment simple (hi ha una temporalitat marcada, en tant que es preveu que sigui una mesura de caràcter transitori) o permanent ( si es preveu que el desemparament serà definitiu i no és considerà més favorable l’acolliment preadoptiu).\nAcolliment d'urgència i diagnòstic (UiD): Aquest acolliment permet que l'infant visqui amb una família mentre es realitza l'estudi sobre les circumstàncies que han aconsellat separar-lo de la família d'origen. És un tipus d'acolliment adreçat a infants de fins a sis anys. La durada de l'acolliment serà el temps necessari per dur a terme l'estudi de la situació de l'infant i de la família d'origen.\nAcolliment en unitats convivència d'acció educativa (UCAE): Està adreçat a infants i adolescents tutelats, amb necessitats educatives especials, malalties cròniques o trastorns de conducta, i grups de germans que necessiten una atenció més especialitzada. Aquests acolliments han de poder oferir un entorn familiar en el qual un dels membres de la família tingui una titulació específica, formació i experiència per atendre les necessitats especials d'aquests infants i adolescents.\nD’acord amb la normativa internacional, estatal i catalana sobre protecció dels infants i adolescents es considera l'acolliment familiar i la seva aplicació amb caràcter prioritari com la mesura protectora més adequada per als que no poden viure amb la seva família i la tutela ha estat assumida per l'administració. D'aquesta normativa es desprèn que, d'acord amb l'interès superior de l'infant, el desenvolupament del nen o nena en família és un dret fonamental i, si n'ha de ser separat, s'ha de donar prioritat a la pròpia família extensa; en el cas que no sigui possible, a una família aliena.\nDes de l'any 2010, Intress aposta de manera directa per l'acolliment en família extensa a Balears i a Catalunya i treballa per donar suport als infants, adolescents i les seves famílies acollidores. Per què és millor l'acolliment en família extensa? Des del Child Welfare League of America (coalició d’agències privades i públiques que des del 1920 treballa per atendre nens i famílies que són vulnerables) s’han establert els següents avantatges existents en l'acolliment en família extensa:\nPermet que els infants visquin amb persones que coneixen i en qui confien.\nRedueix el trauma de viure amb persones que inicialment eren desconegudes.\nAjuda a la transmissió de la identitat, la cultura i l'ètnia de la família.\nFomenta les relacions i els vincles amb els seus pares (quan és possible), germans i altres membres de la família d’origen.\nEncoratja les famílies a confiar en els seus propis membres i recursos.\nIncrementa les oportunitats de l’infant d’estar connectat amb la seva comunitat i, alhora, encoratja la comunitat a fer-se responsable dels nens i les famílies.\nElimina l’estigma que poden sentir els infants tutelats i acollits fora de la família originària.\nEl programa ACOFAM d'Intress serveix de suport per als menors amb mesura d'acolliment familiar permanent en família extensa dependents de l'IMAS, del Consell de Mallorca. S'adreça a nens i nenes de 0 a 18 anys en situació de desemparament. S'ha de tenir en compte que es pot considerar que qualsevol nen o nena susceptible d'un acolliment té dificultats especials. El fet d'haver viscut situacions de dolor i patiment porta implícita una manera determinada d'entendre el món que els envolta des de la desconfiança i la inseguretat. Intress posa a disposició de les famílies i dels menors acollits el suport i acompanyament psicoeducatiu necessari perquè l'acolliment sigui una experiència vital beneficiosa per a tothom.


El seleccionador espanyol de waterpolo inclou vuit catalans en la llista de tretze convocats per disputar l'Europeu a Budapest - Esport3 - TV3 i Catalunya Ràdio\nEl seleccionador espanyol de waterpolo inclou vuit catalans en la llista de tretze convocats per disputar l'Europeu a Budapest\nEl seleccionador espanyol Gabriel Hernández ha inclòs vuit catalans en la llista de tretze convocats per disputar l'Europeu de Waterpolo a Budapest. La principal baixa destacable de la llista facilitada pel seleccionador és el porter Daniel López, que cau de la convocatòria per decisió tècnica.\n08/07/2014 - 18.13\nEl català Albert Español serà un dels vuit catalans que seran a Budapest.\nEl seleccionador espanyol Gabriel Hernández ha inclòs vuit catalans a la llista de tretze convocats per disputar l'Europeu de Waterpolo a Budapest. La principal baixa destacable de la llista facilitada pel seleccionador és el porter Daniel López, que cau de la convocatòria per decisió tècnica.\nEls convocats comencen el dia 8 de juliol una petita concentració a Catalunya, al Centre d'Alt Rendiment de Sant Cugat (CAR), i s'hi estaran fins a l'11 de juliol, quan tornaran cap a Budapest.\nEl campionat d'Europa començarà el 14 de juliol i acabarà el dia 27 del mateix mes. La selecció espanyola està en el grup B i haurà de competir amb equips com Sèrbia, Croàcia, Hongria, Alemanya i França. El primer rival dels espanyols serà Croàcia, el dia 15 de juliol, a les 20.30.


IB3 | Óscar Troya torna a l’organigrama d’entrenadors del Mallorca\nÓscar Troya torna a l’organigrama d’entrenadors del Mallorca\tPortada > notícies > Óscar Troya torna a l’organigrama d’entrenadors del Mallorca notícies\tÓscar Troya torna a l’organigrama d’entrenadors del Mallorca El que era un secret a veus ja és oficial\nEl que era un secret a veus ja és oficial. Ahir Òsca Troya va comunicar al Llosetense que no continua la temporada que ve. El tècnic torna a l’organigrama d’entrenadors del Mallorca, però el seu equip la temporada que ve serà el Poblense. En principi, la setmana que ve es presentarà un acord de col·laboració entre el Mallorca i el conjunt de sa Pobla. Troya serà l’entrenador dels poblers. Quan falta encara que firmi, Nico López serà el seu substitut.\nTroya deixa el Llosetense i entrenarà el Poblense


Configurats els quarts de final de la Copa del Rei que es disputarà a Reus del 25 al 28 de febrer | Reus Esport i Lleure\nInici > Notícies > Configurats els quarts de final de la Copa del Rei que es disputarà a Reus del 25 al 28 de febrer\nConfigurats els quarts de final de la Copa del Rei que es disputarà a Reus del 25 al 28 de febrer\nAquest dijous s'ha realitzat al Gaudí Centre de Reus el sorteig dels quarts de final de la Copa del Rei d'hoquei patins. Del sorteig n'han resultat els emparellaments següents: per un costat, el dia 25 de febrer el FC Barcelona Lassa-Igualada Calaf Grup i el CE Noia Freixenet-Caldes Recam Láser; per l'altre, el dia 26 el HC Liceo-CP Voltregà i el CP Vic-Reus Deportiu.\nAixí doncs, els partits de quarts de final es disputaran el dijous 25 de febrer i el divendres 26 de febrer, mentre que les semifinals es jugaran el 27 de febrer i la final el dia 28 de febrer, amb tots els horaris dels partits pendents de confirmació en funció de la producció televisiva. El Pavelló Olímpic de Reus, que va ser subseu olímpica en els jocs de Barcelona '92 i seu del Mundial de Patinatge Artístic Reus 2014, serà la seu d'aquesta competició.\nL'alcalde, Carles Pellicer; el regidor d'Esports, Joaquim Enrech; el president de la Federació Espanyola de Patinatge, Carmelo Paniagua, i el secretari general de l'Esport de la Generalitat, Ivan Tibau, han participat en el sorteig realitzat al Gaudí Centre. També hi han assistit representants dels diferents clubs classificats i de diferents estaments esportius del país i del territori.


L'extensió dels mapes del temps, l'alçada dels gratacels d'Eurovegas i el terrorisme de baixa intensitat: l'actualitat en 10 tuits\nEl futur vicepresident de la CCMA vol que el mapa que aparegui a l'espai del temps de TV3 sigui el d'Espanya, Madrid no posarà cap límit a l'alçada dels edificis d'Eurovegas i l'Estat vol equiparar 'vàndal' amb 'terrorista'. Us oferim aquí la selecció de tuits que també podeu trobar a l'edició impresa de l'ARA\nARA Barcelona Actualitzada el 02/04/2012 00:00\n260x366 El vicepresident de la CCMA, el popular Armand Querol, s'ha estrenat amb polèmica. / PERE TORDERA El vicepresident de la CCMA, el popular Armand Querol, s'ha estrenat amb polèmica. / PERE TORDERA\n260x366 Contenidors cremats al carrer Balmes. / PERE TORDERA Contenidors cremats al carrer Balmes. / PERE TORDERA\n1. Anna Arqué ( @anna_arque), consultora en comunicació. "Cremar un contenidor serà més condemnable que fer evaporar els drets lingüístics de tota una nació #vahomeva #nofotem #prioritats"\n2. Txe Arana ( @txearana), actriu. "Molt bo l'article 'Segur que és l'economia, estúpids?' de @soler_toni al @diariARA. Sempre començo el diari per la contra i avui... més!"\n3. Eduard Cortés ( @gatodelcerro), director de cinema. "Ahir vaig veure 'El padrí' amb el meu fill. Va ser com portar algú a veure el mar per primer cop"\n4. Jofre Llombart ( @jofrellombart), periodista. "Per anar cap a Ítaca el Tomàs Molina ha de dir quin temps fa a Burgos"\n5. Víctor de la Serna (@vdelaserna), periodista. "És igual PSOE o PP: una amnistia fiscal a cada lustre és la mostra fefaent del fracàs d'un model polític i econòmic molt corrupte"\n6. Cesk Freixas ( @ceskfreixas), cantautor. "¿L'especulació econòmica quan serà considerada terrorisme de baixa o alta intensitat? Per què un vàndal és més perillós que un Millet?"\n7. Lluís Foix ( @llfoix), periodista. "Què hi farien uns gratacels a la desembocadura del Llobregat i al costat de l'aeroport?"\n8. Núria Iceta ( @nuriaiceta), editora. "L'incompliment de promeses electorals no és res comparat amb la meva llista de 'diumenge a la tarda em dedicaré a...' #quinamandra"\n9. Jordi Sevilla ( @sevillajordi), economista i exministre. "Tots els experts amb qui parlo diuen el mateix: és difícil que pugin els ingressos públics, tal com diu el govern, amb una economia que s'està desplomant"\n10. Mar Ferrando ( @marferrando1), periodista. "El futur vicepresident de la Corporació Catalana de Mitjans Audiovisuals diu que el mapa del temps de TV3 ha d'incloure Espanya. I ja hi surt! Quan es parla d'Europa!"\nMadrid no posa els impediments de Catalunya a l'impacte urbanístic d'Eurovegas\nEl govern espanyol impulsa una reforma per equiparar el vandalisme del carrer amb el terrorisme


5 consells per reduir el malbaratament d'aliments - Nutresalut\nSabies que una tercera part dels aliments produïts pel consum humà es llença? I que el 61% del malbaratament alimentari prové de les llars?\nSegons el Consell Europeu d’Informació Alimentària (EUFIC) cada any es llencen més de 930 milions de tones d’aliments a nivell mundial. Una barbaritat! I amb ells es malgasten tots els recursos utilitzats en la seva producció i transport, com el sòl, l’aigua i el combustible.\nPer això hem de començar a canviar els nostres hàbits de compra i de consum.\nCom reduir el malbaratament alimentari a casa?\n1. Planifica els teus menús i compra només el que necessitis\nPlanificar els teus menús és el millor que pots fer per a planificar la teva compra. Fes una llista del que necessites i no et deixis portar per les ofertes. Només estalvies diners si pots fer servir el menjar a temps! Missatges com “Compra’n un i emporta’t un altre gratis” i altres ofertes similars a vegades fan comprar més del que necessitem, traslladant les sobres de la botiga a casa nostra. En termes de rebuig d’aliments, és savi no comprar més del necessari.\n2. Aprèn a distingir entre “data de caducitat” i “data de consum preferent”\nLa data de caducitat dels aliments envasats ens indica quan és segur menjar el producte. Generalment es troba en aliments peribles, com carn refrigerada, productes lactis i menjars preparats. Per evitar el malbaratament d’aliments, aquests s’han de comprar quan sigui necessari i en la quantitat necessària. No s’han de consumir després de la data de caducitat.\nLa data de consum preferent és un concepte de qualitat i és més flexible que la data de caducitat. S’usa per a aliments com els llegums, l’arròs, la pasta, les farines, les conserves, el cafè o el tè. Poden consumir-se de manera segura si fan bona olor, tenen bona aparença i tenen bon gust, encara que la seva qualitat pot haver disminuït (per exemple, canvis en el color, la textura o el gust). Confiar en els nostres sentits hauria de ser suficient per detectar la qualitat dels aliments amb aquestes etiquetes sempre i quan s’hagin conservat en bones condicions i l’envàs estigui intacte.\n3. Fes servir el que tens al rebost\nNo malbaratar no és tan complicat!\nRevisa amb regularitat el que tens a la nevera i els armaris i consumeix els aliments que s’acosten a la seva data de caducitat.\nAplica el FIFO, first in first out. Així t’assegures que aquells productes amb dates de caducitat més properes siguin més visibles i es facin servir abans.\nCombina qualsevol verdura que quedi amb un plat de pasta, sopa, truita o saltat. Improvisa! Pots gaudir d’una nova recepta i evitar llençar menjar.\nCongela els aliments abans que es facin malbé. Les fruites congelades poden ser un bon complement per als batuts!\n4. Evita cuinar massa\nAlgunes pràctiques simples que et poden ajudar:\nCuina només el que es consumirà en lloc de tirar l’excés de menjar dels nostres plats a les escombraries.\nFes servir les sobres pel dinar de l’endemà.\nCongela per a més tard. Per obtenir resultats més saborosos, les sobres congelades s’han d’usar d’aquí a tres mesos següents.\nNo hi ha prou sobres per un àpat complet? Barreja i combina diferents aliments, afegeix una mica d’amanida o un ou remenat, potser et sorpren el resultat!\n5. Què fer si apareixen floridures?\nLes regles següents poden ajudar-te a saber què fer quan apareix una floridura en un aliment.\nEls aliments durs es poden aprofitar retirant la part florida juntament amb l’àrea del voltant. Això inclou els formatges durs, les carns curades dures (com el salami i el pernil) i les fruites i verdures més dures (com la col, els pebrots, les verdures d’arrel).\nEls aliments tous han de rebutjar-se si apareix una floridura. Això inclou aliments cuits, formatges tous, iogurts i altres productes làctics, pa, melmelades i fruites i verdures toves (com cogombres, préssecs, tomàquets, baies, etc.). Això es deu al fet que la floridura es pot estendre en aliments tous (i és possible que ni tan sols ho veiem).\nFinalment, pots tenir un compostador per degradar aquelles restes vegetals que no has pogut aprofitar i així obtenir abonament pel teu hort urbà.\nSi tens ganes de saber-ne més, et convido a veure la campanya “Evita el malbaratament alimentari: un viatge de 30 dies per reduir el malbaratament alimentari a casa” que ha llençat EUFIC a les xarxes socials.


no anomenis Holanda 'Holanda' - Article\nSi heu evitat mai referir-vos als Països Baixos com a 'Holanda' perquè no sabíeu bé si era correcte, continueu fent el que feu. El país va començar el 2020 eliminant oficialment el nom.\nPeròHolandatècnicament es refereix només a dues de les dotze províncies dels Països Baixos, Holanda del Nord i del Sud, els ciutadans l’han acceptat durant molt de temps i fins i tot l’han adoptat com a un altre nom de tot el país. Però, com que aquestes dues províncies són la llar de destinacions populars com Amsterdam, Rotterdam, Leiden i La Haia, masses de turistes ingestionables obstrueixen la regió i impulsen els Països Baixos cap a una crisi de turisme excessiu.\nLa finalització de les referències a Holanda forma part de l’esforç nacional dels Països Baixos per recordar als possibles turistes que el país no només és Holanda i que té molts altres llocs atractius més enllà dels pintorescs canals i cases flotants d’Amsterdam. Com a part del canvi de marca,Holandaserà substituït perHolandaen tots els materials de promoció i màrqueting, així com en empreses, ambaixades, oficines governamentals i universitats. El logotip oficial del país també està canviant, en lloc de fer-hoHolandaal costat d’una tulipa taronja, serà la paraulaPaïsos Baixosa la dreta de les inicialsNL(que estan dissenyats per semblar-se a una tulipa).\nNo és el primer intent dels Països Baixos de mantenir el turisme sota control. D'acord ambForbes, la Junta de Turisme va deixar de promocionar Holanda com a destinació turística el maig passat i tanquen oficines a Espanya, Itàlia i Japó per ajudar a frenar l’afluència de visitants. Mentrestant, Amsterdam té previst augmentar el seu impost turístic per segona vegada en dos anys.\nAquesta última campanya coincideix amb un any especialment significatiu per als Països Baixos en termes d’exposició internacional. El país no només competirà als Jocs Olímpics d’aquest estiu a Tòquio, sinó que també té previst acollir l’Eurovisió i quatre partits de futbol al torneig de la UEFA Euro.


Actuacions musicals, xerrades, exposicions, tallers i jocs per a tota la família tindran lloc al Raval del 5 al 18 de novembre Font: Tot Raval\nAquest any el Festival Ravals combinarà activitats digitals i presencials Font: Tot Raval\nEls carrers i places del Raval es preparen per acollir la que serà l’edició número 18 del festival Ravals, una cita anual coorganitzada per entitats i veïnes del barri que programen activitats entorn un eix temàtic transversal. Enguany aquest eix és la lluita contra el canvi climàtic, amb l’objectiu de promoure i sensibilitzar a nivell local sobre la importància de la defensa i cura del medi ambient.\nSota el lema "Entre tots i totes construïm un barri sostenible", la programació d’aquesta 18a edició, protagonitzada també per les mesures sanitàries degut a l’augment de contagis per la covid, combinarà activitats en format digital i activitats presencials, limitant-ne l’aforament i amb inscripció prèvia. "Serà complicat perquè el Ravals és un festival de pas, la gent passa i s’hi queda. Amb el tema d’haver de fer inscripció prèvia serà més difícil, però ho farem", comenta Juan Pedro Diotaiuti Parés, tècnic de cultura de la Fundació Tot Raval.\nCultura comunitària per la defensa del medi ambient\nDel 5 al 8 de novembre hi podrem trobar una programació molt variada proposada per una cinquantena d’entitats del barri. Des d’actuacions musicals, obres de teatre, xerrades, exposicions fins a activitats esportives, tallers i jocs per a tota la família, totes elles, això sí, sota el paraigües de la lluita contra el canvi climàtic. "L’any passat va ser un any molt important en la defensa del clima, i això ens va fer decidir que aquest fos l’eix temàtic d’enguany", explica Juan Pedro Diotaiuti Parés.\nA més la perspectiva ecologista també s’ha tingut en compte en el funcionament i l’organització interna. Com explica Diotaiuti: "Aquest any no hem fet programes impresos, tota la difusió serà online, farem servir material reutilitzable i promourem l’intercanvi com a mètode per a donar nous usos als materials i a les coses". A més des de l’organització preveuen fer formacions a les entitats participants per tal d’adoptar mesures de sostenibilitat i eficiència energètica.\nUn procés de coorganització enmig del confinament\nEl Festival Ravals és una celebració que s’organitza de manera col·lectiva des de fa 17 anys entre associacions, entitats i col·lectius diversos del barri del Raval. "Per tota la gent que l’organitzem la part més important és el procés col·lectiu de creació. El resultat final és quasi l’excusa per trobar-nos i construir col·lectivament aquesta festa", explica el tècnic.\nAquest any però, la primera trobada va ser al març, en ple confinament i totes les trobades han estat online. "Ha estat tot un repte, després de 17 anys fent trobades presencials on podiem veure’ns les cares, tocar-nos i compartir l’espai físic... Aquest canvi en el model de treball ha estat un repte, però la veritat és que al final ens hem adaptat prou bé", conclou Diotaiuti.\nPer poder gaudir de tot el que s’ha anat coent a foc lent virtualment aquests últims mesos, es podrà consultar el programa properament a la web de Tot Raval, així com inscriure’s a les activitats presencials.\nBarcelonès, barcelona, Raval, festivals, arts escèniques i audiovisuals, festival de cultura raval


Estrenem plaques solars per fer un Gili més sostenible | Institut Samuel Gili i Gaya\nAquest curs hem estrenat una instal·lació fotovoltaica d’autoconsum ubicada a la teulada del pavelló, aquesta iniciativa és el resultat de l’interès que van mostrar els nostres alumnes en alguns dels seus treballs per al projecte transversal de centre “Smart Gili”. Entre les propostes de millora del centre, moltes de les quals se centraven en la idea de fer un Gili més sostenible, algunes ja s’han dut a terme, com per exemple, el canvi d’il·luminació a tecnologia LED per reduir el consum i, enguany, finalment s’ha fet realitat el nostre parc solar.\nLa instal·lació de les plaques s’ha fet en dues fases i consta de 60 mòduls de 400W que assoleixen una potència total de 24KWp. Això suposa un autoconsum aproximat del 40% del total que consumim. Els excedents de producció els aboquem a la xarxa i ens fan una compensació econòmica.\nTenim previst que aquesta instal·lació estigui amortitzada en uns 7 anys.\nS’han fet accessos i una barana perimetral per poder accedir a la instal·lació amb els alumnes, ja que un altre dels objectius de la instal·lació és la seva funció educativa. Volem treballar amb els nois i noies les energies renovables i incentivar-los que facin estudis en funció del seu nivell educatiu. S’ha instal·lat, també, un monitor al vestíbul del centre per veure en temps real la producció i consum de l’institut.\nLA CONCRECIÓ D’UN PROJECTE: SMARTGILI I EL SOMNI D’UN INSTITUT MILLOR\nCom hem explicat al principi, la idea surt d’un projecte transversal de fa 3 cursos, l’SMARTGILI. L’objectiu del qual és que l’alumnat vegi el centre a través dels seus ulls i hi proposi canvis que siguin viables i que millorin la convivència i l’entorn per tal de fer-lo més proper, acollidor i sostenible. És un projecte que utilitza aquest entorn proper, en aquest cas el centre, per fer aprenentatge curricular i que cedeix a l’alumnat espai de participació i d’escolta.\nUna d’aquestes propostes de millora que va formular algun grup d’alumnes i de la qual en va fer, fins i tot, un projecte detallat de possibilitats, ubicació, pressupost, consum energètic real i d’estalvi aproximat… va encaixar perfectament en la línia de centre i en la nostra voluntat de fer-lo, dia rere dia, més sostenible. De manera que ens vam quedar amb la idea i en vam fer elaborar un estudi, acurat i real, de viabilitat.\nPer a nosaltres l’origen d’aquesta proposta, ara feta realitat, és molt important, perquè és el retorn i, també, el reconeixement, al treball d’un grup d’alumnes i fa palès que l’ensenyament/aprenentatge quan és significatiu, funcional i proper és molt més engrescador i molt més sòlid.\nAquestes plaques ens donaran la part de sostenibilitat, autoconsum i energies renovables…. que hem completat al centre amb la renovació de la il·luminació, ja que hem canviant els fluorescents LED, i, també, amb l’especial cura que fem en el reciclatge….\nA tot això cal afegir-hi, a més a més, que des d’un punt de vista pedagògic, d’aquesta instal·lació en farem un ús d’aplicació i consolidació d’aprenentatges en les diferents matèries curriculars: tecnologia, física i química i ciències…, és a dir, utilitzarem la instal·lació com a font de coneixement propera, funcional i significativa per a treballar continguts d’aprenentatge, per descobrir, per formular propostes, per millorar… D’aquesta manera es tanca tot un cercle.\nCom ho fem….\nPer a dur a terme aquest projecte hem necessitat la supervisió de la secció d’obres del Departament d’Educació i s’ha hagut de seguir tot un procés administratiu i burocràtic que ha demanat temps, paciència i molta perseverança.


Laura Roigé es postula per presentar-se a la reelecció com a presidenta de la Cambra de Tarragona | Notícies | Indicador d'Economia\nLaura Roigé es postula per presentar-se a la reelecció com a presidenta de la Cambra de Tarragona\nRoigé, que és al càrrec des del 18 de desembre, està disposada a concórrer a les eleccions camerals previstes per aquest any “si no hi ha més candidatures”\nLaura Roigé, abans de la compareixença d'aquest matí a la Cambra de Tarragona.\nLaura Roigé, que va substituir Andreu Suriol com a presidenta de la Cambra de Comerç de Tarragona el passat 18 de desembre, ha fet avui la seva primera compareixença davant dels mitjans de comunicació. A banda d'explicar les línies mestres del seu mandat (que serà curt, perquè les cambres de tot l'Estat han de celebrar eleccions aquest mateix any) ha confirmat que està disposada a presentar-se a la reelecció "si no hi ha cap altre candidat".\n"És una decisió que hem de prendre entre tot el Comitè Executiu, però si no hi ha cap altre candidat seria una bona candidata, perquè ara ja hi estic ficada, tinc la informació, la disponibilitat i l'experiència, perquè he estat a la Cambra amb 7 presidents". Aquests són els arguments amb els que Laura Roigé es postulava aquest matí com a presidenciable a les eleccions que s'han de celebrar a les cambres de tot Espanya al llarg de 2018. De tota manera, Roigé ha volgut deixar clar que "si es presenta algú més, estudiarem opcions: podem integrar candidatures, fent equip i treballar plegats".\nLes eleccions a totes les cambres espanyoles estan previstes per aquest any 2018 i les hauran de convocar les diverses comunitats autònomes. En el cas de Catalunya, la situació es complica per la incertesa al voltant de la constitució del nou gover a partir dels resultats del 21-D. L'actual presidenta de la Cambra de Tarragona s'ha mostrat partidària de "si el nou govern de la Generalitat triga en constituir-se, amb l'article 155 vigent, l'Estat hauria d'actuar i convocar les eleccions a les cambres catalanes".\nLaura Roigé va ser escollida presidenta de la Cambra el passat 18 de desembre, convertint-se en la primera dona que lidera la institució en els seus 130 anys d'història. "És una novetat que sigui la primera dona, però no hauria de ser. Hauria de ser la normalitat", ha reivindicat. Roigé ha afirmat que es considera "abellista", en referència a Albert Abelló, president de la Cambra entre 2006 i 2015 i traspassat inesperadament el passat mes de desembre, del que Roigé vol recuperar algunes de les seves línies de govern.\nEn aquest sentit, Roigé estructura les línies mestres del seu mandat en una aposta decidida per continuar potenciant el suport a la internacionalització de les empreses, amb especial atenció a les missions a l'Àfrica subsahariana, on la Cambra de Tarragona és un referent a l'Estat; també pretén reforçar la formació, amb més cursos de l'escola de negocis ESADE, entre d'altres iniciatives; la captació de nous socis per a la Cambra per garantir finançament de les seves accions (actualment, les empreses associades suposen un 15% del seu pressupost); i seguir exercint de lobby per reclamar les infraestructures que el territori necessita pel seu desenvolupament econòmic, com el Corredor Mediterrani, l'A-27, etc.\nEn aquest últim capítol de les infraestructures, Roigé ha explicat que en els propers dies una delegació de la Cambra encapçalada per ella mateixa es reunirà amb el subdelegat del Govern a Tarragona, Jordi Sierra, per posar sobre la taula, un altre cop, la necessitat urgent de desbloquejar aquests projectes. En concret, Roigé es marca com a objectiu introduir millores a l'estació de l'AVE Camp de Tarragona, on "és necessari un aparcament gratuït de prou capacitat per atendre la demanda que hi ha".\nEn aquesta línia de buscar la col·laboració institucional, Roigé també farà moviments d'acostament a l'Ajuntament de la ciutat, després de diversos anys en els que la relació entre tots dos organismes ha estat molt freda. La presidenta de la Cambra té previst reunir-se en els propers dies amb l'alcalde Ballesteros i els regidors Francesc Roca i Begoña Floria.\nPel que fa a la situació política, la presidenta de la Cambra de Tarragona ha assenyalat aquest dimecres que "els empresaris volen estabilitat política perquè l'economia vagi bé". Tot i que ha evitat valorar l'actual situació a Catalunya, Roigé ha desitjat que el bloqueig se solucioni aviat. "Que es posin d'acord i que ho arreglin, que per això cobren", ha demanat als polítics.


Espanyol i Reial Madrid, malgrat les baixes, juguen avui la semifinal copera\nEls catalans cerquen il·lusionats la final, i els blancs hi concorren convençuts de guanyar\nEspanyol i Reial Madrid disputaran avui el primer dels dos partits en els quals s'enfrontaran en el termini de 72 hores, amb el passi a la final de la Copa del Rei en joc en el primer i amb tres punts vitals en el segon.\nL'Espanyol juga avui un dels partits més importants del seu recent historial, ja que un triomf contra el Reial Madrid en el partit de tornada de la semifinal de la Copa del Rei catapultarà l'entitat barcelonesa a la tercera final en aquesta competició. Els periquitos jugaren la seva darrera final copera fa 43 anys.\nL'entrenador de l'Espanyol, Paco Flores, no podrà comptar per aquest transcendental partit amb el porter Pablo Cavallero ni el defensa Mauricio Pochettino, ambdós convocats per la selecció argentina per disputar un partit contra Veneçuela, corresponent a la fase de classificació pel Mundial del 2002.\nEl madrileny Juan Luis Mora substituirà Cavallero a la porteria mentre que el jove de la pedrera Toni Soldevilla farà el mateix amb Pochettino en el centre de la defensa. Soldevilla formarà parella en el centre amb Nando, a qui Flores va donar descans en el partit de lliga contra el Valladolid, i Tamudo i Posse, ambdós suplents contra els castellans, tornaran a formar en punta d'atac.\nDe la seva banda, l'entrenador del Reial Madrid, Vicente del Bosque, ha tengut problemes per confeccionar la llista de jugadors convocats per la gran quantitat de lesionats que té, i ha hagut de proveir-se, una vegada més, de la pedrera. Fernando i Zafra han estat els escollits en aquesta ocasió.\nFins un total de set baixes té l'equip blanc: Hierro, Guti, Sanchís, Anelka i Míchel Salgado són baixa per lesió, mentre que Roberto Carlos i Karembeu estan amb les seves respectives seleccions. Per si fos poc, Savio és més que dubtós per participar contra l'Espanyol per una lesió.


El club entra oficialment en concurs de creditors - Diari de Girona\nEl club entra oficialment en concurs de creditors\nEl jutge accepta la petició del club i l'empresa Rebollo Melció serà l'administrador concursal\ngirona | m.b. 30.07.2013 | 08:50\nBoadas va confirmar ahir l´entrada del Girona al concurs de creditors. aniol resclosa\nEl Girona ja està oficialment en concurs de creditors. Divendres passat el jutge va acceptar l'entrada voluntària del club de Montilivi al concurs i en les properes hores Rebollo Melció i Associats es convertirà en l'administrador concursal. El procés està només pendent que aquesta societat accepti el nomenament fet pel jutge per a ser el nou supervisor econòmic del club segons va confirmar ahir el president del Girona Joaquim Boadas. "A partir d'ara supervisarà de forma mancomunada tots els assumptes del club", explicava Boadas que recordava que l'entrada al concurs es fa per "garantir la viabilitat del club".\nAquesta mesura permetrà al Girona aturar els requeriments per part d'Hisenda i les amenaces d'embargament pel deute històric de gairebé 2,3 milions d'euros que manté amb l'Agència Tributària. "A partir d'ara tots els temes anteriors queden aturats, en suspens. El que es generi a partir d'ara s'anirà pagant i no anirem tan ofegats com abans", aclaria Boadas. Elpresident -com la resta de membres autoritzats del Consell d'Administració- seguirà mantenint les facultats per prendre decisions i signar contractes però de manera "limitada". I és que serà l'administrador qui doni el vistiplau sempre per totes i cadascuna de les decisons que es prenguin a partir d'ara des de Montilivi. Rebollo Melció SLP és una empresa de Girona amb experiència en aquest tipus de processos. L'advocat que duu el concurs és el despatx Frade Gobeo.\nDesprés de la renúncia de la director general Kat Gorska i si al final accepten el nomenament, serà a partir d'ara Rebollo Melció qui tallarà el bacallà a les oficines de Montilivi. De fet, en breu estan previstes les primeres reunions entre representants del bufet, Joaquim Boadas i altres dirigents del club per exposar la situació actual i començar a posar fil a l'agulla. Un cop immersos a la Llei Concursal, el Girona ha d'asseure's amb Hisenda per renegociar el deute 2,3 milions i 600.000 amb la Seguretat Social (el 80% del deute total que té el club) perquè pugui ser pagat amb normalitat a un termini més llunyà. Les obligacions que el club adquireixi a partir d'ara seran controlades i supervisades pels administradors que no en deixaran passar ni una i filaran prim en cada euro que es gasta. En aquest sentit, el fet de ser voluntari permetrà al club seguir tenint potestat de decisió i capacitat de fer i desfer, això sí sempre passant pel sedàs final de l'administrador. Boadas va voler restar importància al fet d'entrar al concurs tot recordant que hi ha molts equips de la LFP que s'hi troben i a més a més amb un deute "molt superior" al del Girona.\nFa poc més d'un any (a l'abril del 2012) el Girona ja va entrar en un concurs de creditors voluntari. Un mes i mig després, i amb la permanència a la categoria aconseguida després de derrotar el Vila-real B a l'estadi de Montilivi (2-1), el club anunciava que sortia del procés. L'acord amb diversos dels creditors en la forma d'encarar els pagaments va fer que el Jutjat Mercantil número 1 de Girona acceptés el sobreseïement del concurs.


“Alegria” dels professors de música de Santa Cristina d'Aro • Ràdio Capital de l'Empordà\nProfessors de l’Escola de Música de Santa Cristina d’Aro han aprofitat el confinament per enregistrar per via telemàtica la peça Oda a l’alegria. La peça musical forma part de la Novena Simfonia del compositor Ludwig van Beethoven. Els professors participants són Domènech Surroca, Xavi Torrent, David Bayés, Andreu Vilar, Vera Krasnoperova i Cláudio Suzin, que és el director de l’entitat municipal. A més, els músics han comptat amb l’acompanyament vocal de Cèlia Joher i Carmen Rodríguez\nOda a l’alegria és una peça escrita el 1785 pel poeta i escriptor alemany Friedrich Schiller per celebrar l’ideal d’unitat i germanor de tota la humanitat. Una oda, que té l’origen en la Grècia clàssica, és una composició lírica en vers destinada a lloar un personatge o una idea. Però la peça es va fer més en haver estat adoptada per Beethoven com a text per als passatges vocals del moviment final de la seva Novena Simfonia. Actualment, la composició de Beethoven és l’himne oficial de la Unió Europea.Vídeo:\nArticle anteriorEs reprenen les obres de millora integral de l’Eixample a Palamós, aturades pel coronavirus\nArticle següentMor Florian Schneider, un dels fundadors de Kraftwerk


PENEDÈS MEDIEVAL: La Parellada medieval i els Fortuny\nEl 1495 hi vivien 55 famílies a la Parellada:\ndisset pagesos, onze teixidors, quatre notaris,\nquatre mercaders, dos hostalers, dos blanquers,\ndos barbers, dos sastres, dos forners,\nun assaonador, un apotecari, un baster, un ferrer, un cavaller i un advocat.\nEl carrer de la Parellada és un dels primers carrers de la Vilafranca medieval.\nAl segle XIV el nom de la Parellada a Vilafranca el tenia tres carrers: la Parellada de Guillem Sapera, la de Morell i la Parellada sense més. El primer estava situat a l’actual Rambla de sant Francesc.Guillem Sapera va ser un descendent d’un dels primers llinatges que van viure a Vilafranca des de molt abans del segle XIII. L’any 1263 és el notari de l’escrivania del batlle i del veguer. Bonanat Sapera, fill seu, va ser batlle general de Catalunya. Valentí Sapera, germà seu, va ser batlle de Vilafranca, mercaders, rectors i cavallers Sapera es troben en la documentació notarial medieval.\nLa segona Parellada era la de Morell, ubicada al tram final de l’actual carrer de la Palma i la Rambla de sant Francesc. Pere Morell era barber/cirurgià. Vivia al carrer de la Cort. Va ser l’hereu del mercader Valentí Golet i cobrava les rendes de totes les cases, horts i albergs d’aquest tram de carrer.\nAl segle XIV el carrer de la Parellada actual estava dividit en dos trams: un era el que anava des de la plaça de la Constitució actual (abans Cap de Creus) fins a la cruïlla del carrer de la Font. S’anomenava carrer dels Coltellers. En aquest carrer els sabaters hi tenien la seva taula (operatori) parada al carrer i atenien directament als vilatans. També Bernat Balaguer que tenia d’ofici colteller, hi venia els seus ganivets (coltells). I el segon tram era el que anava des del carrer de la Font (o de sant Esperit) fins al portal de santa Maria, el portal de la muralla, situat al costat del la caixa del Penedès.\nEn el tram final hi solien haver-hi els hostals. A vegades aquesta part del carrer se l’anomena en els documents la Parellada “on es tenen els hostals”. L’hostal del Rei era un dels més coneguts. El carrer Alfondec era un dels travesser a la Parellada, el podem situar a l’actual Pou de la Pina. Els mercaders que venien a la vila o tan sols hi arribaven de passada, deixaven la seva mercaderia a l’Alfondec, on hi havia un lloc per guardar-les. El Bordell situat arran de muralla en aquest indret era un bon descans pels viatgers.\nParaires, carnissers, pintors, sabaters, picapedrers, mercaders, hostalers, advocats...eren oficis que es podien veure a la Parellada medieval. L’any 1232 es coneix ja el primer forn de pa de la vila, situat al carrer de la Parellada. Del 1495 existeix un procés per saber qui cobrava les rendes d’aquest forn, ja que va ser derruït en temps de la guerra i fou acabat d’enderrocar i reconstruït de nou: “..tota la guerra i apres de la guerra ja mes lo dit forn no ha passat de coure pans cada dia a so sabien los seus veïns ni Gual, Blancafort, Bartomeu Llopis notari, Joan Escardó teixidor...Joan Rufet, Bernat Escardó i molts altres veïns...”. El 1500 Andreu Vendrell d’Avinyonet del Penedès és el llogater del nou forn de la Parellada.\nLa casa Fortuny deu tenir el seu origen en una d’aquelles cases medievals. Els Fortuny vivien a Vilafranca el segle XIV i XV. Jaume Fortuny fou sastre. El seu fill Guillem posseïa terres a diferents indrets del municipi de la vila. El prevere Pere Fortuny era beneficiari de la capella de sant Jaume de la Calçada, situada a prop del monestir dels franciscans. No sabem si van viure en aquest carrer però estaven presents en la vida social, econòmica i política de la vila medieval.\nL’any 1978 fou enderrocada la casa de la Maria Nin de la Parellada en el lloc on hi va haver-hi l’antiga escola Delta; ara s’ha restaurat una de les cases del mateix carrer: la casa Fortuny situada al carrer de la Parellada. Quantes coses ha vist i veurà aquest carrer, quants canvis hi ha hagut en la seva història, però que poc s’ha sap de la seva “vida”.\nguasilesu 8 d’abril de 2013, a les 10:05\nGuillem Sapera, fill de Bonanat, va tenir un feu els pobles de Gergei i Bangio Donico a Sardenya en 1325. Va morir després de 1340.


Publicat per rits a 18:26 18 comentaris\nQui va dir que conviure amb un mateix era fàcil? Et retreus els pitjors defectes i les virtuds, doncs costen de destacar.\nMoltes vegades he explicat que sóc despistada, oi? Doncs per més que ho sàpiga, que intenti posar remei, no n'aprenc. No sé si és aquest coi de temps, que faig masses coses i intento portar una vida social com si tingués vint anys. O potser és que tinc masses coses al cap: pardals, preocupacions, obligacions,... Potser és el cansament acumulat dels darrers mesos, o la preocupació per la colonoscopia que em fan el dissabte (m'hi trobaran papallones a la panxa? no pas, més aviat rodaments). En fi, que no sé com, però l'índex de despiste acumulat la darrera setmana arriba a un punt vermell exagerat. I ni els post-its, agendes, notes, outlook, recordatoris,... cap d'elles fa que estigui centrada i faci les coses quan i com toquen.\nHi ha despistes, els més personals, que poden fer gràcia: deixar-se paperets, desconnectar-se en una conversa, no agafar l'entrepà al matí, xerrar més del compte... fins i tot, anar a la revisió mèdica sense anotar-me el lloc on està el centre mèdic, com em va passar ahir. És clar, que la millor va ser ......\nSi, si, fins a mig matí no vaig veure que duia una bota de cada!!!! I havia anat en metro, al metge, a una reunió.... Diguem que encara ric.\nPerò aquests despistes, tot i que jo em matxaqui , queden dins meu. En mi. En els meus propis retrets i en ric i faig broma.\nN'hi ha d'altres, però, que potser no son tan lleugers. Sobretot, depenent de l'àmbit. Sobretot, en les coses de la llar i del fet d'haver-me-les d'arreglar jo, i les laborals. En aquests àmbits intento posar-hi més cura. Però... no sempre ho aconsegueixo. Aquesta setmana en vaig tenir un de greu a la feina, i finalment no va tenir conseqüències (de fet, només la meva companya se n'ha assabentat, i segons ella, no és tan greu), però el cert és que et quedes ben abatut. És quan més mediocre i menys professional em sento. I amb tot, sé que tard o d'hora, tornaré a caure-hi. Esperem que sigui més tard que aviat.\nps. Crec que, d'aquesta primavera no en trauré res de profit. Ja cal que em centri una miqueta, que aquesta setmana ha estat de rècord despistat.\nPublicat per rits a 22:37 17 comentaris\nPublicat per rits a 21:53 11 comentaris\nPublicat per rits a 21:21 11 comentaris\nPublicat per rits a 17:10 13 comentaris\nBocins de març\nCanto Y Rio by Las Migas on Grooveshark\n★ Mimitos vergonyosos entre la Jana i el Puck (la Jana té un any i és dels pocs nadons amb qui el Puck no fuig)\n★ Dormir 9 hores seguides\n★ La Sala Flyhard i el rei borni\n★ Conèixer gent nova i interessants. Converses diferents, punts de vista nous, noves activitats.\n★ La muntanya en un dia assolellat d’hivern\n★ La trobada de dones blogaires.\n★ La sanitat pública i de qualitat. Com han tractat i cuidat la iaia els professionals del Clínic.\n★ L’arribada de la Laia!!!!\n★ Una cata de vins excepcional, pels vins i per la companyia\n★ La llum d’una espelmeta\n★ Començar a restaurar els peus de la màquina de cosir singer\n★ L’orquidea ha florit per tercer cop\nMarç ha estat un mes, se suposa que ben llarg, però a mi m'ha passat com un sospir. Un mes intens, amb una molt mala notícia però alhora ha suposat una barreja enorme d'emocions i de coses, tantes que encara sóc incapaç de processar-les totes.\nPublicat per rits a 18:05 9 comentaris


Kaitavanh Guesthouse Pakse Laos - Ofertes d'hotels amb els MILLORS DESCOMPTES EN LÍNIA\nBan Thaoudom , Km 2, Altres, Pakse, Laos, 01000 - Veure al mapa\nMés informació sobre Kaitavanh Guesthouse\nAl visitar Pakse, vosté es sentirà com a casa a Kaitavanh Guesthouse, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Pakse. Per a la comoditat i comfort dels seus clients, l'hotel ofereix recepció 24 hores, magatzem d'equipatge, aparcament de cotxes.\nGaudiu de les comoditats d'alta gama com ara habitacions per a no fumadors, aire condicionat, escriptori, ventilador, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Kaitavanh Guesthouse.


*** Mares i pares octubre 2019 *** - SocPetit.cat\nEntradaAutor: nona » dc. feb. 27, 2019 7:44 pm\nFa uns dies que espero a veure si s'obra aquest post, i com que veig que de moment ningú s'anima, he decidit obrir-lo jo.\nFa pocs dies que ens vam assabentar que si tot va bé, aquest octubre serem pares per tercera vegada! Encara ho estic paint, tot i que estem molt contents .\nEls altres dos cops em va anar molt bé tenir aquest forum per compartir dubtes i coses de l'embaràs, així que espero que aquest cop també poguem compartir aquests moments tan especials.\nLlista mares octubre:\nDPP: 1 d’octubre\nEdat mare i pare: 35 els dos\nNº de fills: 1 nen de 3 anyets acabats de fer\nHospital: Quiron Barcelona\nDPP: 2 d’octubre\nEdat mare i pare: 34 i ell bastaaants més\nNº de fills: 1 nena de 3,5a\nSexe i nom: ni idea!\nQualsevol cosa que vulgueu explicar: que diferent que es viu el segon embaràs... en tants sentits!!!\nDPP: 4 d’octubre\nEdat mare i pare: jo 26 i ell d'aquí una setmana 31\nHospital: Hospital de Mollet\nQualsevol cosa que vulgueu explicar: doncs primer mes de busqueda i bingo!! Ha sigut tot molt ràpid i estem molt contents!!!\nDPP: 7 d'octubre\nEdat mare i pare: 35\nNº de fills: un nen del 2016\nDPP: 9 d'octubre\nEdats: jo 40, ell 49\nFills: una nena de 9 anys, un nen de 6 i un altre nen de 2\nHospital: Hospital d'Igualada\nSexe i noms: ens faria il·lusió una altra nena, però els xicots també ens agraden molt!\nDPP: 14 d'octubre\nDPP: 20 d’octubre\nEdat mare i pare: 29 jo i 31 ell\nNº de fills: 1 nen de 13 mesos, quan neixi el germà/na tindrà 21 mesos\nDPP: 22 d'octubre\nEdat mare i pare: 39 i 42\nNº de fills: 2 nenes, una de 9 i l'altra de 6 anys\nQualsevol cosa que vulgueu explicar: Sempre havia volgut tenir 3 fills, però el meu home no ho veia clar. El mes de gener em va sorprendre dient-me que havia canviat d'opinió...\nDPP: 19 d'octubre segons app\nEdat mare i pare: 34 jo i 35 ell\nHospital: suposo HGC\nDPP: 28 d'octubre (segons app)\nEdat mare i pare: 39 i 44\nNº de fills: 1 nena de 7 anys\nHospital: Pius Hospital (Valls)\nQualsevol cosa que vulgueu explicar: Tinc pànic d' endinsar-me altra vegada en aquest món amb quasi 40 anys, l'embaràs amb aquesta edat no és el mateix que amb 33 quan vaig tenir la nena\nDPP: 1 de novembre\nNº de fills: 1 nena de 2015\nSexe i nom: Si es nen Marc\nDPP: 5 novembre\nEdat mare i pare: 32 jo i 33 ell\nNº de fills: 1 nena de 21 mesos\nnona l’ha editat per darrera vegada el dia: dj. març 14, 2019 11:05 am, en total s’ha editat 17 vegades.\nEntradaAutor: Atuchi » dc. feb. 27, 2019 8:17 pm\nHome!!que be!!jo tambe deia que qué estrany que no hi hagués ningún, estavem timides jeje.\nJo tinc data pel 1 de novembre aixi que em quedo aquí amb tu i ens fem companyia\nEdat dels pares: Jo 35 aquest dissabte i ell 39 dimarts vinent aixi que ens hem fet un bonic regal d'aniversari.\nFills: una nena d'abril 2015\nSexe i nom: ? Bueno si fos nen Marc\nA veure si tenim moltes companyes noves!\nMembre des de: dc. feb. 27, 2019 9:47 pm\nEntradaAutor: roqueta » dc. feb. 27, 2019 11:11 pm\nHola.havia escrit una bona parrafada i se mha borrat.\nJo també esperava que algú comences el grup d’octubre.\nVaig tenir un avort diferit al mes de juny (7+4, tot i que ho vam saber a una eco cap a les 11 setmanes ) i aquest embaràs el duc amb molta prudència. La veritat es que si va endavant tindré por tot l’embaràs o tan de bo em relaxi i disfruti. Hem fet una eco a les 7 setmanes i tot en ordre però jo no estic tranquila. Tenim un nen del 2016 a punt de fer 3 anys i el primer embaràs em vaig trobar súper bé i feliç.\nCom que tinc 35 anys m’han fet fer la prova del sucre al 1r trimestre. M’han dit q això es nou d’ara. Em va sortir al límit, 140. Així q tenia dos pocions, ferme la llarga o punxarme durant tres dies abans i després dels àpats i anotar els resultats. He optat per la segona...tinc molta confiança amb la llevadora i vam optar per aquesta opció. M’han donat la maquineta i a anotar. Ja he començat i algun dels àpats ja me passat del valor màxim. Ni tinc antecedents i la veritat es que menjo molt sa i tot i així em surt alt però soc molt poc experta en tot això. Així que ha estat una sorpresa. Estic un poc xof per si finalment es confirma una diabetis gestacional, però fins dia 6 no tinc h amb la llevadora. Jo vaig per S social i per privat, tot i que a privat només faig eco cada mes i totes les proves anàlisis a la publica. La meva llevadora li hauria de fer un monument. A part d’acompanyar me amb la meva pèrdua i aconsellarme molt bé amb els procediments, amb el meu primer fill vaig tenir tots els problemes que surten als llibres amb la lactància i sempre em va trobar una solució fins que vaig poder gaudir de veritat. Així que hi tinc molta confiança.\nM’he enrotllat molt.\nTinc DPP el 7 d’octubre segons una app però suposo q a la eco de les 12 em concretaran el dia exacte.\nA veure si s’amplia el grup¡\nEntradaAutor: mel29 » dj. feb. 28, 2019 4:46 am\nVisca! Jo tb feia una dies que treia el nas per aquí a veure si algú feia el primer pas... gràcies Nona!\nSi tot va bé tb seré octubrera, o potser setembrera... perquè la meva dpp és 2/10!\nTinc una nena de 3,5a, i amb ella ja vaig seguir també el fòrum de mares de maig, amb qui vam fer de seguida un grup de WhatsApp i encara ara mantenim l’amistat i ens ajudem molt en la criança, encara que sigui virtualment. Hem fet algunes trobades al llarg d’aquest temps, però som un grup nombrós i dispers pel territori i és complicat.\nDivendres passat vam fer eco de 8s, vam sentir el batec, i vaig poder començar a “creure” que estava embarassada. He tingut bioquímics prèviament i això em feia estar poc confiada. Ara, de moment, segueixo amb força por també... fantàstic primer trimestre: por, nàusees, son infinita... amb ganes d’arribar a les ditxoses 12s ja!!!\nAh i m’alegro molt de tenir una trimami al grup! Que em podrà guiar en això d’atendre dos fills alhora...\nEntradaAutor: mel29 » dj. feb. 28, 2019 4:49 am\nAtuchi, per cert, diria que vam coincidir a cercadores en el primer embaràs, oi? Em sona molt el nick! I vam parir amb un mes de diferència. Ara he vist que es diuen trobadores, més positiu\nEntradaAutor: Atuchi » dj. feb. 28, 2019 6:18 am\nHola Roqueta, creuem els dits per a que tot et surti be amb els resultats del sucre, per lo que tinc entes seria controlar la dieta una mica mes del que ja Ho deus fer i ja esta pero si que deu ser un pal ambe la de controls que ja de per sí tenim...jo fare 35 aixi que suposo que tambe me la faran com tu dius\nMel29 sí!!Ho anava a escriure quan t'he vist! Sí que vam coinccidir sí, es que vaig estar molt de temps cercant jeje. Que guay dons anem a la par\nL'altre embaraç el valg portar sencer per mutua encara que ara no sé qué fer, si agafar hora a la ss a veure quina impresio en dona la llevadora del CAP o qué\nEntradaAutor: nona » dj. feb. 28, 2019 9:55 am\nNoies quina alegria llegir els vostres missatges!!!\nHe actualitzat la llista, quan pugui us responc que ara sóc a la feina!\nEntradaAutor: elpoma » dj. feb. 28, 2019 2:50 pm\nUna altra que s'apunta al grup.\nLa veritat es que ja ho donàvem per perdut, tenim una nena de 7 anys i després d'anys d'intentar-ho, de controlar un hipotiroïdisme, doncs ja ens pensàvem que no ho aconseguiríem, i patapam!! La veritat que es que no sento embarassada, em trobo bé, potser una mica la panxa inflada i res més.\nAhir vaig trucar al CAP per demanar hora amb la llevadora i m'han donat 1a visita el 20 de març. Es farà llarg...\nQualsevol cosa que vulgueu explicar: Tinc pànic d' endinsar-me altra vegada en aquest món amb quasi 40 anys, l'embaràs amb aquesta edat no és el mateix que amb 33 quan vaig tenir la nena.\nEntradaAutor: mel29 » dj. feb. 28, 2019 2:55 pm\nAh veus Atuchi, ja m’ho semblava!!\nVeig que de moment sóc la més jove amb 34 anys i que totes som mares ja.\nVinga marones joves i que us estreneu, no us talleu i passeu per aquí!!!\nAbans entrava al fòrum dsdl PC, però ara dsdl mòbil i costa seguir el fil i respondre a tothom... jo d’això del sucre ni idea. Dimecres que ve tinc l’analítica de les 10s.\nJo faré seguiment per mútua com amb el primer embaràs. Estic contenta amb la meva Gine. Encara que pel meu part estava de congrés i em va atendre una companya seva, també molt bé.\nAvui estic ko de nàusees i cansament... ja he passat per h&m a buscar pantalons premama. Jolin, que còmodes que són!!!\nEntradaAutor: picada » dj. feb. 28, 2019 4:07 pm\nBona tarda i quina il·lusió veure que ja tenim grup!!!\nEntro en modo ràpid, des del mòbil... quan pugui entro amb el portàtil i personalitzare.\nDe moment ho hem dit a la meva feina, ja que estic de baixa per tema de risc a la feina i els avis i tiets. Segurament aviat ho direm els amics que serem els primers en ser pares\nEntradaAutor: mel29 » dj. feb. 28, 2019 8:39 pm\nBenvinguda picada!! Això es va animant! i ja no sóc la més jove... ni la única amb dpp els primers dies del mes, Bien!!\nA la primera... coi quina punteria!!!\nProposo que al principi de cada post posem la setmana en què estem. A mi em va bé per situar-me.\nEntradaAutor: Atuchi » dv. març 01, 2019 6:22 am\nBenvingudes elpoma i picada!! Enhorabona a totes dues!\nElpoma jo tinc varies amigues amb embaraç anys 40 i cap problema que no pogues tenir jo quan tenía 30 aixi que res no pensis en lo negaron i gaudeix molt d'aquest elbaraç inesperat!!\nPicada ostres a la primera, heu d'estar al-lucinant encara oi? Crec que ets la primera del grup que sera el primer aixi que tots els dubtes que tinguis aquí estem!\nCrec que jo soc la que menys porta, aneu-me explicant com aneu fent les proves que jo estic en desespero pre-prova jaja aviam si avui truco al privat per poder Fer la primera\nEntradaAutor: airyn_jp » dv. març 01, 2019 9:19 am\nJo també portava dies mirant si algú s'animava a obrir el post... Jo no m'atrevia... encara em fa molta por que això s'aturi....\nJo també soc de les que si tot va bé seré octubrera o potser setembrera, la meva dpp es del 1/10\nJo també tinc un altre nen de 3 anyets acabats de fer i encara mantinc el contacte amb algunes mares del forum de l'any del peque. L'any passat vam patir un avortament a les 9 setmanes (L'embrió es va parar a les 8+4) Ara mateix estic de 9+3 i dimecres estava tot bé i el baby mesurava 2,5 cm i tenia un bateg perfecte....\nPel que fa a simptomes pues nausees a tope i cansament infinit... De fet el metge m'ha recomenat repos fins al final del primer trimestre per pèrdues que he anat tenint.... quines ganes d'arribar a les 12!!!\nEntradaAutor: Bruneta5 » dv. març 01, 2019 1:02 pm\nFa uns dies que acabem de saber que esperem un altre fill, en principi pel 5 de novembre.\nSi em permeteu em quedo per aquí per anar fent seguiment\nEncara no hem fet eco, però ho estic desitjant!\nEntradaAutor: Monicasp » dv. març 01, 2019 6:21 pm\nHola noies! Jo també espero per l'octubre. És el primer embaràs, portàvem buscant quasi 2 anys.\nL'altre dia vam fer una eco i vam veure el cor bategant , però encara no m'ho acabo de creure. Aquest finde li direm als meus pares, la resta esperarem a les 12s\nJo tinc moltes nàusees i molt cansanci.\nEspero que ens anem ajudant. Ens llegim noies\nEntradaAutor: Embarassada » dg. març 03, 2019 10:13 am\nAquí una altra que fa dies que entrava a veure si ja hi havia post d'octubreres... Que bé! I veig que ja som unes quantes!\nJo estic embarassada de 8+4 i si tot va bé aquest serà el nostre quart fill! Estem una mica bojos, sí... No us penseu que som de l'Opus, ni que ens ha tocat la loteria... De fet ens hem llençat a la piscina sense rumiar-ho massa i, malgrat la nostra edat, l'hem encertat de seguida! Encara estem una mixa en xoc... I patint que tot vagi bé (he tingut 3 avortaments al llarg de la vida), però cada dia més il·lusionats i convencent-nos que tot (logística, diners, etc.) ho farem i de tot ens en sortirem!\nEstic molt contenta que hi hagi aquest grup i espero que ens puguem fer molt costat. Ànims amb les nàusees i el cansament (és pesadet, el primer trimestre, oi?) . Abraçades a totes!\nEntradaAutor: nona » dg. març 03, 2019 9:06 pm\nHola noies, perdoneu que fins ara no he pogut actualitzar la llista ni respondre els missatges!!!\nComparteixo amb moltes de vosaltres els dubtes de ser mare a la meva edat, les meves filles les vaig tenir amb 29 i 32 anys, i aquest/a el tindré amb 39..... De moment també tinc força nausees i em ve de gust menjar poc i sovint, i noto el cansament a la nit també, ah i noto molt les olors!!! De moment es un embaràs molt semblant als altres dos!\nM'alegro també de llegir que tenim entre nosaltres una futura mami del quart!!!! Embarassada a mi m'ha passat com a tu, no ens ho hem pensat massa això, de fet va ser fent les paus un dia que ens haviem enfadat... i sorpresa! Jo estic nerviosa com s'ho pendrà la familia i amics... crec que no s'ho esperen! La resta de gent, segur que farà comentaris poc afortunats, m'estic mentalitzant....\nJo aquest dijous tinc hora amb la llevador de la SS i la setmana vinent el dia 12 he agafat hora amb un gine de la mútua per a que em facin eco perquè ja no puc més! Necessito veure-ho i poder explicar-ho a les meves filles i familia més propera....\nEls meus embarassos són de risc, per una mutació genètica que tinc, i em toca punxar-me heparina des de la setmana 12 fins la quarentena.... es una mica rotllo, però es el que hi ha....\nEntradaAutor: airyn_jp » dl. març 04, 2019 8:26 am\nNona ni cas als comentaris! Que ja sabem que la gent tot ho ha de criticar i de tot ha d’opinar, ja sigui cap a un sentit o un altre....\nJo aquest nadal tot eren comentaris de el segon per quan? Quan tots sabien que a l’abril vaig tenir una avortament.... així que la gent te molt poc tacte!\nJo segueixo amb nausees, de fet si no prenc Cariban vomito sense parar... en fin això pinta com l’embaras anterior... nausees fins la 42!\nUn petonet x totes!\nEntradaAutor: metiarc » dl. març 04, 2019 3:46 pm\nHola noies! Vinc des del post de setembre a donar-vos l'enhorabona a totes, però especialment a la mel29, a l'Atuchi i a l'airyn_jp! No se si us recordeu de mi però vam coincidir amb la cerca del primer fill. M'ha fet gràcia trobar-vos per aquí de nou\nEntradaAutor: Atuchi » dl. març 04, 2019 4:07 pm\nHola Metiarc!!!i tant que me'n recordo amb la de temps que vam cercar!aixi que setembrera ehhh que be com Ho portes!!?? Petonarros maca


L’Advocacia Catalana vol que es desallotgin en 48 hores les ocupacions il·legals | icag.cat\nL’Advocacia Catalana vol que es desallotgin en 48 hores les ocupacions il·legals /\nL’Advocacia Catalana vol que es desallotgin en 48 hores les ocupacions il·legals\nLa comissió normativa del Col·legi d’Advocats de Barcelona va presentar ahir una proposta de regulació expressa de mesures cautelars en la llei d’enjudiciament criminal perquè en la via penal el jutge ordeni el desallotjament d’un habitatge ocupat si, 48 hores després de ser denunciat, els ocupants no poden demostrar cap relació contractual. La mesura és compartida pels catorze col·legis d’advocats catalans i especialment sol·licitada pel de Mataró, l’Ajuntament del qual fa anys que denuncia aquesta situació.\nA finals d’estiu, ha tornat una certa alarma sobre l’increment de les ocupacions il·legals de pisos, especialment perquè són liderades per màfies, que s’aprofiten també de la situació vulnerable de famílies, a més dels titulars dels immobles, malgrat que la majoria són de bancs i estan abandonats, mentre les administracions no amplien l’oferta d’habitatge social, ancorada en un escàs 1%. Per garantir el dret a la propietat, el Col·legi d’Advocats de Barcelona proposa ara que s’afegeixi aquesta mesura cautelar perquè “sigui una eina concreta, de resposta immediata i amb criteri uniforme entre els jutges”, va manifestar Jorge Navarro, vocal de la comissió normativa de l’advocacia, que va afirmar: “Som la veu de la ciutadania.” El president de la comissió, Jesús García, hi va afegir que ara presentaran la modificació als partits polítics perquè la presentin i aprovin al Congrés. Actualment, en un procediment penal, no es procedeix al desallotjament fins que acaba el judici, i el temps es pot allargar fins a dos anys, va indicar. Julio Naveira, del Col·legi d’Advocats de Mataró, hi va afegir que “actualment les ocupacions són delinqüencials” i que “és fals que passades 48 hores no s’hi pugui actuar”.\nEl catedràtic de dret processal de la UB, Vicente Pérez-Daudí, va explicar que en la reforma de la llei del 2018 no es va incloure la mesura cautelar de desallotjament immediat, i en el nou redactat que plantegen s’expressa el que ja recull el procediment civil, que és que des del jutjat es doni l’alerta als serveis socials del municipi per reallotjar les famílies afectades, especialment si tenen menors.\nL’advocada i tinenta d’alcalde de Mataró, Núria Moreno, i la degana del Col·legi d’Advocats de la ciutat, María Pastor, van assegurar que fa anys que el seu municipi –“com també molts alcaldes de tots els colors”, van dir– demana una resposta a aquestes ocupacions que “s’han professionalitzat i provoquen problemes de convivència i seguretat ciutadana”. Moreno va admetre que la majoria d’ocupacions són segones residències (el TC les considera també residència “habitual”) i de grans tenidors. Aquest any la policia local de Mataró ja ha actuat en 97 ocupacions.\nA Catalunya, l’advocacia va insistir que és la comunitat que registra més ocupacions il·legals: 20 diàries del gener al juny del 2020, segons dades del Ministeri de l’Interior.


Publicat el 18 febrer 2011\nDonant continuïtat al post publicat en aquest mateix bloc “Opendata: obrir les dades estadístiques (I)” i a algun dels comentaris i respostes que aquest ha rebut, ens sembla interessant fer un link a l'article que ha publicat Manel Olano, el responsable tecnològic del Centre Tecnològic i Universitari de Granollers (CTUG) aquí, que ens parla de la jornada de divendres passat, Innovació en els serveis públics, organitzada per ESADE i LOCALRET.\nL'article ens proporciona una breu descripció personal del concepte de l'Open Data tractat a les exposicions i reflexions fetes en el transcurs de la jornada. Comenta també les intervencions del senyor Corbett (CEO d’iStrategyLabs de Washington DC), del Sr. Esteve Almirall (professor associat d'ESADE) sobre Innovació oberta en el sector públic, i els casos de Berlín, Barcelona, París, Helsinki, Amsterdam i la Generalitat de Catalunya. Afegeix una llista de links d'interès.\nLes administracions públiques estan treballant amb l'Open data i darrerament apareixen informacions com la de la Paeria de Lleida aquí.\nUn dels pilars de l'Open data és la reutilització de la informació del sector públic (Risp) i, lligant amb aquest concepte, aprofitem per presentar-vos el Portal d'indicadors de l'Ajuntament de Granollers. Es tracta d'un projecte que, sent d'una altra magnitud, també respon a criteris de transparència, ordenació interna de la informació, universalitat de l'accés i reutilització de les dades.\nEl Portal d'indicadors de Granollers es planteja com una eina interna de treball col·laboratiu, que permet elaborar el conjunt d'indicadors socioeconòmics de la ciutat i també, progressivament, anar desenvolupant els quadres de comandament de les diferents àrees gestores de l'Ajuntament, del Pla d'Actuació Municipal o, fins i tot, del Pla estratègic, establint el cicle de vida dels indicadors clau de rendiment (KPI).\nAmb les característiques d'aquesta mena d'eines, les organitzacions que volen fer transparents els seus models i les seves estratègies poden publicar la informació a Internet. En aquest cas, el format homogeni de les dades base les fa reutilitzables per a terceres persones.\nFins a la presentació del Portal d'indicadors, l'Ajuntament ha exposat els indicadors socioeconòmics de la ciutat mitjançant la publicació anual d'un document penjat al web. El Portal d'indicadors representa una millora qualitativa important en el sentit que, a partir de les dades disponibles, l'eina utilitzada possibilita la consulta de qualsevol combinació de les mateixes, a la mida de les necessitats de cada usuari i ofereix, a més, la possibilitat d'accés directe a les dades. D'aquesta manera entenem que, a més de facilitar el coneixement, s'està afavorint la reutilització posterior i s'evita o redueix l'elaboració de documents que sovint, per tal de poder oferir el màxim d'informació desagregada, resulten molt extensos i costosos.\nAl marge de la disponibilitat, l'accés i la reutilització de les dades, el Portal contribuirà a millorar aspectes de gestió interna de la informació. Volem aconseguir, i l'eina ho fa més fàcil tot i que sabem que no és condició suficient, que s'esdevingui un sistema d'informació corporativa. A més, ha d'ajudar a que, des de tots els àmbits de l'organització, es tingui coneixement de quines dades tenim, on estan disponibles, com s'hi accedeix, en quin format, quin significat tenen, quina vigència i validesa tenen i, sobretot, ens permeti agilitzar l'actualització periòdica de les dades de manera que l'esforç inicial de formulació quedi compensat.\nLa informació que es pot visualitzar avui al Portal d'indicadors de Granollers es distribueix en tres representacions: la majoritària, referida als indicadors de ciutat, la dels indicadors de l'agenda 21 local i la corresponent a indicadors econòmics i financers del propi ajuntament. El Portal conté també un directori útil d'enllaços, de publicacions i d'altres recursos d'informació relacionats amb els indicadors.\nEn etapes futures s'ha de poder visualitzar la informació referida a objectius i al seu estat d'assoliment, així com altres grups de dades d'interès.\nSense confondre els termes, pensem que el Portal pot ser una petita iniciativa que encamina l'ajuntament cap al Govern Obert. Potser a través del portal l'Ajuntament troba l'espai i l'eina per a promoure i recollir iniciatives per a la preparació d'altres conjunts de dades noves a exposar que, vetllant per la utilitat pública de les mateixes, puguin generar usos i serveis derivats.\nDonant continuïtat al post publicat en aquest mateix bloc “Opendata: obrir les dades estadístiques (I)” i a algun dels comentaris i respostes que aquest ha rebut, ens sembla interessant fer un link a l'article que ha publicat Manel Olano, el responsable tecnològic del Centre Tecnològic i Universitari de Granollers (CTUG) aquí, que ens parla de la jornada de divendres passat, Innovació en els serveis públics, organitzada per ESADE i LOCALRET." data-share-imageurl="http://www.perfilciutat.net/sites/default/files/default_images/default.jpg">\nUs deixo aquest enllaç sobre el public data explorer: http://inthecoldcoldground.blogspot.com/2011/02/google-public-data-explorer-la-apertura.html\nactivitat econòmica Girona sostenibilitat població Metodologia registres administratius enquesta Grameimpuls granollers rubí mercat de treball perfil de la ciutat estadística Habitatge indicadors santa coloma de gramenet ocupació Demografia perfil de ciutat atur


Torra: «Només acceptarem que s'arxivi aquesta causa injusta» - Empordà\nTorra: «Només acceptarem que s'arxivi aquesta causa injusta»\nEl president de la Generalitat assisteix a un dinar homenatge a l'exconseller Jordi Turull a Josa de Cadí\nEFE/ACN/DDG 06.08.2018 | 06:30\nEl president de la Generalitat, Quim Torra, va assegurar ahir a Josa de Cadí (Alt Urgell) que no és acceptable «cap sentència que no sigui arxivar una causa injusta», en referència al processament dels exconsellers del Govern pel referèndum de l'1 d'octubre. Torra ho va dir a l'arribada de la caminada que va fer ahir al matí des de Gósol, al Berguedà, fins a Josa de Cadí, on va assistir al dinar d'homenatge que el poble fa a l'exconseller Jordi Turull el mateix dia que se celebra el vintè aniversari del Camí dels Bons Homes; Turull estiuejava en aquest poble del Pirineu amb la seva família, que també va assistir al dinar.\nEn declaracions als mitjans, Quim Torra va afegir que com a president de la Generalitat no pot «tolerar» que hi hagi polítics a les presons i a més va apuntar que no es tracta de «no obrir» més processos –referint-se a les recents declaracions de Sánchez– sinó de tancar-los.\nPSOE: «còmplice per omissió»\nEl vicepresident del Govern i adjunt a la presidència d'ERC, Pere Aragonès, va avisar ahir el PSOE, que «ha de ser valent i superar la por al PP, i que aquest qüestioni certes decisions si vol avançar» i «aportar solucions als problemes de fons entre Catalunya i Espanya». Aragonès va assenyalar que si la reunió de la darrera setmana de la Comissió Bilateral Estat-Generalitat va ser «poc fructífera» és perquè la part estatal «no va oferir concrecions en els temes sectorials i problemes de fons». Sobre aquests últims, Aragonès va insistir que cal poder parlar de la situació «dels presos polítics i exiliats», ja que si no permet abordar aquest assumpte el PSOE «serà còmplice per omissió» de la «política repressiva del PP» i «si no hi ha avenços en això, perdrà sentit tota la resta».\nEn canvi, per la seva part, la diputada de Ciutadans al Parlament, Lorena Roldán, va alertar que «sembla que els partits independentistes s'estan preparant per donar un altre cop a la democràcia» ja que el president de la Generalitat, Quim Torra, «no descarta cap de les vies, tampoc la unilateral». «Ja sabem que són els mateixos i que faran exactament el mateix», va dir ahir Roldán.\nSobre les declaracions de Torra en què ha insinuat que podria donar per acabada la legislatura després del judici de l'1-O, Roldán critica que el president no convocarà eleccions «en funció del que sigui més bo per als catalans» sinó que ho farà «en funció dels seus propis interessos».


centre catòlic mataró: Debuta l’OCA, festa popular de Cap d’Any\nDebuta l’OCA, festa popular de Cap d’Any\nLa Gàbia del Centre Catòlic acull una verbena oberta al públic\nHa acabat el compte enrere. Mataró torna a tenir, des d'aquesta nit, festa popular per la nit de cap d'any. Una caricatura de l’Oca que surt a la Cavalcada de Reis és la imatge de l’Operació Cap d’Any -OCA són les inicials– la revetlla que debuta aquesta nit amb el doble objectiu de ser un èxit i convertir-se en nova tradició i cita insaltable del calendari festiu mataroní. La ciutat tornarà a tenir una festa popular com les que antigament havia organitzat el Col•lectiu Imprevist o s’havien celebrat al Pavelló de Cirera. L’OCA es presenta com una festa “veritablement popular i oberta a tots els públics” i començarà a la una de la nit i s’allargarà fins la matinada a la Pista Esportiva del Centre Catòlic, més coneguda com ‘La Gàbia’.\n“Tenim ganes que la gent es faci seva la festa, la nit de Cap d’Any és una de les que més gent surt i molta gent no té cap ganes d’anar a les discoteques com un dissabte qualsevol”, explica Alba Galan, una de les membres de l’organització. La iniciativa va néixer arran d’un grup de joves de la Sala Cabañes, Capgrossos i també de persones sense filiació a cap de les dues entitats. “Ens vam veure amb ganes de moure’ns per tal d’omplir el buit que hi ha per Cap d’Any, comencem de forma humil però ens agradaria que la d’aquest any fós la primera de moltes ‘oques’, que es pugui convertir en una festa referent les nits del canvi d’any”, explica Galan.\nL'OCA ofereix preus populars a la barra i és gratuïta i oberta a tothom.


Actualitzada 26/06/2021 a les 19:18\n© Pla general del Carrer Major de Lleida on es poden veure diverses persones, la majoria portant mascareta.\nA l'Eix Comercial, la majoria de la gent ha optat per posar-se la mascareta, ja que, malgrat que molts celebren la nova normativa, asseguren que se senten "més segurs", a més de ser un acte de "respecte". Els que han anat a comprar també han dit que és més còmode portar la mascareta posada tota l'estona, per no haver-la de posar i treure cada vegada que entren a una botiga.\nA l'Eix Comercial, on els carrers són estrets i molt concorreguts, la majoria de la gent ha continuat portant la mascareta per la dificultat de mantenir la distància de seguretat d'1,5 metres, però també per comoditat en el cas de la gent que ha anat a comprar. Aquesta imatge, però, també s'ha repetit a la resta de carrers de la ciutat, on s'ha pogut veure encara molta gent amb tapaboca. Mentrestant, la majoria dels que han optat per anar sense, portaven una mascareta a la mà, al colze o al coll.\nDe fet, alguns veïns de la ciutat pensaven que la gent deixaria la mascareta a casa i, en canvi, s'han sorprès en veure que en la gran majoria de casos no ha estat així.


malgratcomunicacio.cat - Portal multimèdia de l'Ajuntament de Malgrat de Mar - [ÀUDIO] Entrevista amb el geòleg i membre de l'Associació de Naturalistes del Montnegre i la Tordera, Enric Sagristà\nEl geòleg i membre de l'Associació de Naturalistes del Montnegre i la Tordera, Enric Sagristà, ha obtingut aquesta setmana el Doctorat en Ciències del Mar per la Universitat de Barcelona. Sagristà ha desenvolupat la seva tesi en l'estudi del Delta de la Tordera.\nSagristà ha format part del CEAB, el Centre d'Estudis Avançats de Blanes, on ha combinat la seva tasca d'investigador amb l'elaboració de la tesi doctoral. És un dels membres de la nova associació naturalista que aposta per la protecció integral del delta de la Tordera.\n25-09-2020 / 10:00:00\n25-09-2020 / 11:10:01\nDurant l'entrevista, Enric Sagristà ha destacat que "ara que coneixem tant bé la evolució i les causes de la problemàtica del delta i tenim una idea de cap a quina direcció s'hauria d'anar, cal que tots plegats, sobretot les administracions locals, es posin mans a la obra per aconseguir renaturalitzar al màxim un espai que, malauradament, encara segueix rebent grans pressions".\nFoto: Twitter Enric Sagristà


Xerrada Informativa sobre les clàusules Terra\nLa jornada tindrà lloc a l’Auditori de Neàpolis el pròxim dilluns 20 de març a les 19 hores\nL'Oficina Municipal d'Informació al Consumidor (OMIC), l'Oficina local de l'Habitatge de Vilanova i la Geltrú juntament amb la Diputació de Barcelona, han organitzat un taller informatiu sobre les clàusules Terra. Aquesta sessió gratuïta es durà a terme dilluns 20 de març a les 19 hores a l'Auditori de Neàpolis.\nLes clàusules anomenades sòl o Terra han estat establertes en els contractes de préstec hipotecari a interès variable. I preveien que, encara que el tipus d'interès baixés per sota d'un determinat llindar, establert per l'entitat bancària, la persona consumidora continués abonant el corresponent a aquest límit sense beneficiar-se de la baixa del tipus d'interès de referència, habitualment l'euríbor.\nAquesta jornada buscar explicar com pots saber si la teva hipoteca té clàusules Terra i com afecta això. La sessió informativa anirà a càrrec de la Federació Unió cívica de consumidors i mestresses de casa de Catalunya (UNAE).\nEncara que, la majoria d'organitzacions de consumidors consideressin aquestes pràctiques abusives, el Tribunal suprem va dictaminar que si s'aplicaven de manera transparent amb acord per ambdues parts eren i són perfectament legals.\nEs per aquest motiu que la xerrada vol ser un punt de trobada per a resoldre totes aquelles preguntes i dubtes sobre les clàusules Terra i les diferents sentències tan del Tribunal de Justícia de la Unió Europea com del Tribunal Suprem.\nDes de l'organització es recomana que es portin tots els dubtes escrits i el crèdit hipotecari per poder donar resposta a la majoria de qüestions que es plantegin durant la xerrada.


Vuit ferits i 30 veïns desallotjats en un incendi a l'Eixample de Sabadell\nDOS TRASLLATS A L'HOSPITAL\nSet persones han resultat afectades d'intoxicació per inhalació de fum mentre que la vuitena ferida ha caigut a terra al desallotjar l'immoble\nEl foc s'ha extingit dues hores més tard i ha permès a la trentena de veïns tornar a les seves respectives vivendes\nSabadell - Divendres, 10/07/2020 - 16:16\nUn total de vuit persones han resultat ferides en un incendi que s’ha produït divendres 10 de juliol a la matinada a l’Eixample de Sabadell, en el número 5 del carrer Salvany, un local comercial presumptament abandonat.\nEl fum, que s’ha propagat ràpidament, ha afectat l’edifici plurifamiliar situat al 121-125 de l’avinguda Barberà i ha obligat 30 veïns a desallotjar l’immoble.\nCom ha informat la Policia de Sabadell, set de les persones ferides han estat ateses per inhalació de fum en diferents graus mentre que la vuitena, una dona de 81 anys, ha resultat ferida al caure a terra quan desallotjava l’edifici i ha sigut traslladada al CUAP Sant Fèlix.\nDos trasllats a l’Hospital de Sant Joan Despí Moisès Broggi\nLes ambulàncies del SEM han assistit, in situ, dos veïns amb oxígen mentre que tres més han sigut atesos i traslladats al CUAP Sant Fèlix. Finalment, dos dels vuit ferits han sigut traslladats a l’Hospital de Sant Joan Despí Moisès Broggi per rebre l’assistència d’una cambra hiperbàrica.\nEl foc s’ha extingit a les 7.15 hores i ha permès a la trentena de veïns tornar a les seves vivendes. El dispositiu d’emergència s’ha compost de quatre dotacions del Cos de Bombers de la Generalitat, sis ambulàncies del SEM, quatre unitats de la Policia Municipal i els serveis de neteja viària.\nUn detingut a Sabadell en una operació policial per dissoldre un 'botellon' multitudinari\nL'alcaldessa de Sabadell demana a la ciutadania que «no es relaxi» arran de l'increment de casos positius


Juanjo García : Museu Málaga Vs. Museu Sant Feliu\nMuseu Málaga Vs. Museu Sant Feliu\nSoc partidari de la construcció del museu Thyssen a Sant Feliu, doncs crec que seria un dels vèrtexs d’aquell triangle artístic format per l’oferta museística de Barcelona capital i el museu Dalí de Figueres.\nCap ciutat desaprofitaria l’oportunitat de gestionar un element de promoció com aquest, doncs seria un suïcidi econòmic i social des de qualsevol àmbit que s’analitzi, el que fa que sigui un projecte irrenunciable.\nAra, dit això afirmar que no m’agrada com s’està projectant a Sant Feliu aquesta infraestructura cultural, doncs la seva prevista ubicació de nova construcció posa en perill el patrimoni cultural de la ciutat, com és el Monestir, però sobretot per la poca transparència del propi projecte, doncs ni han fet públic aquell mediàtic acord amb la baronessa sobre la cessió de les llavors 400 obres, ara ja només 133; i perquè aparentment no hi ha cap planificació per a gestionar el museu un cop construït , doncs ni el finançament per manteniment i consolidació està lligat, com seria lo mínim que es podria exigir per a posar en marxa una empresa com aquesta.\nNomés faltava ara el comunicat que el Govern Municipal de Sant Feliu ha fet sobre la seva visita tutísitic-institucional a Málaga, amb el propòsit d’emmirallar-se i fer realitat el “nostre museu Thyssen” a imatge d’aquesta ciutat de la Costa del Sol, qüestió que ajuda a créixer les sospites de que la foscor que acompanya al projecte són fruit de la manca d’un simple però imprescindible criteri realista.\nMoltes opinions personals i col·lectives de molts ciutadans i ciutadanes des de que el Govern Municipal va fer públiques les seves intencions, encara que malauradament cap ha sorgit d’una iniciativa d'una participació impulsada per l’Ajuntament, prova indiscutible que cap d’aquestes opinions han sigut escoltades; però això no treu que continuem manifestant el que creiem oportú, traslladant al conjunt de la ciutadania el neguit que en pot envair -com és el meu cas-, al veure i escoltar com des de l’Ajuntament parlen amb una preocupant frivolitat d’una obra que ens hipotecarà per 20 anys.\nSi el Govern Municipal vol que ens emmirallem amb Màlaga, fem-ho i comparem, amb l’objectiu de tenir informació i poder treure conclusions:\nEstem parlant d’una ciutat de 570.000 habitants\nAmb un pressupost municipal de 596 milions d’euros\nQue rep 1.300.000 turistes l’any, el que garanteix un flux potencial de visitants als centres museístics, i que posa disposició 13.500 places hoteleres.\nI parlem del museu Thyssen a Málaga, que 157.000 persones visiten les 285 obres exposades.\nUna infraestructura que es gestiona amb un pressupost de 3.500.000 euros l’any, aportant l’Ajuntament 2.100.000 euros, dels que 1.145.000 euros estan destinats a personal.\nAquestes dades, coneixent les de Sant Feliu, crec que permeten fer dues afirmacions:\nUna, que en aquest tema és impossible fer cap “emmirallament” objectiu amb Málaga.\nY dos, que la sostenibilitat de la inversió en el museu Thyssen de Sant Feliu passa ineludiblement per la gestió, i aquesta s’ha de garantir des la participació d’iniciativa privada o pública externa a les arques municipals, el que hauria d’obligar al Govern Municipal a abandonar la xuleria, i que els fa afirmar alegrement que podem mantenir-ho nosaltres sols com a ciutat.\nPublicat per Juanjo a 4/03/2018 02:24:00 p. m.


[Maruja Rambla] El Líban, un poble acollidor\nYou are here: Home / Política / Societat / Veus / Opinions / [Maruja Rambla] El Líban, un poble acollidor\nDel 9 al 12 de maig, l’Ajuntament de Terrassa va tenir l’oportunitat de visitar el Líban formant part del projecte de cooperació internacional liderat per la Diputació de Barcelona. Els principals objectius del projecte van ser conèixer de primera mà el model d’acollida de persones refugiades, oferir una formació a la policia municipal i explorar el terreny per establir possibles col·laboracions amb diversos municipis de la Vall de la Beqàa, territori que fa frontera amb Síria. Un viatge enriquidor, que ens ha servit per conèixer de prop una realitat complexa.\nEn arribar al Líban, és fàcil adonar-te que et trobes en un país mediterrani per excel·lència, tant pel seu paisatge, el seu clima, com per la seva gent. La situació estratègica de la regió, la riquesa de les seves terres i la situació sempre en conflicte de l’Orient Mitjà, han ocasionat que durant el segle XX i fins fa molt poc, el Líban hagi estat escenari de contínues guerres.\nLa ciutadania libanesa és oberta i acollidora, una bona mostra com és el fet que la frontera amb Síria sempre és oberta. Quan van patir la guerra civil, del 1975 fins al 1990, centenars de milers de libanesos van emigrar a Síria. Avui, aquest fenomen s’ha invertit; són ara els siris els qui es veuen obligats a traspassar la frontera cap al Líban. Propiciant, un país amb 4 milions d’habitants libanesos i quasi 2 milions de persones refugiades, la majoria de Síria.\nAvui dia, al món, hi ha quasi 12 milions de libanesos expatriats, encara que molts d’ells han pogut refer la seva vida en diferents països de manera òptima, aconseguint millorar la seva situació de forma considerable. Alguns d’aquests són ara els alcaldes de petits pobles de la Vall de la Beqàa, que amb els seus propis mitjans econòmics estan dotant d’infraestructures les zones de més afluència de persones refugiades i amb més problemes de sostenibilitat. Encara que, aquestes accions són clarament insuficients.\nA l’inici de la crisi de Síria, els habitants que fugien de la guerra entraven al Líban amb l’esperança de continuar la seva vida lluny del conflicte. Alguns d’ells arreglaven cases que havien estat mig derruïdes en anteriors guerres libaneses i es quedaven a viure en aquest país acollidor. Però d’això, ara ja en fa 6 anys.\nActualment les cases per rehabilitar s’han anat acabant i els refugiats i refugiades siris s’han vist obligats a construir assentaments. Ells mateixos en diuen assentaments en comptes de camps de refugiats, perquè, tret d’alguna tenda d’ACNUR, són construccions més semblants al “chabolisme”, fetes amb uralita, fustes i pedres, que cap altra cosa.\nDurant la nostra estada vàrem tenir l’oportunitat de visitar un d’aquests camps o assentaments, i conèixer l’Abul, un siri que és el cap de l’assentament, que explicava: “fa 35 anys que jo, com molts altres siris i síries, venia a treballar la terra aquí a la Vall de Beqàa. Diàriament anava i venia de Síria fins a la vall per guanyar-me la vida. Quan va esclatar la guerra vaig portar aquí a la meva família, i aquí ens hem anat quedant.” Un exemple que es pot estendre a molts altres casos i de com han anat evolucionant els assentaments.Ara, el Líban té un gran problema: l’arribada de persones refugiades ha ocasionat que no hi hagi feina per a tothom, que la policia municipal que disposen no sigui suficient, que les seves terres fèrtils no generin prou producció, així com un llarg etc. Per aquests motius, els libanesos demanen ajuda, ja que la situació comença a ser insostenible.\nMalgrat aquesta realitat, els pobles han anat trobant solucions als seus problemes, com per exemple en el tema de l’educació. Al no disposar de prou escoles, han establert un sistema de torns: al mati hi assisteixen els nens i nenes libaneses i a la tarda les nenes i nens siris. En comptes d’excloure’ls o rebutjar-los, intenten trobar solucions per continuar vivint en bona convivència.\nLa relació d’aquest relat amb Terrassa, ve donada perquè aviat tindrem unes 50 persones refugiades la nostra ciutat. Aquestes persones venem formant part d’un sistema que els dota de recursos per viure durant un any, sense entrar en competència amb la ciutadania ni pels lloguers socials o per les ajudes. Des de l’inici de la crisi de Síria, els estats europeus han fet un trist paper tancant fronteres i deixant entrar persones refugiades en comptagotes. També a Espanya i a Catalunya s’ha donat aquesta situació, fins que l’Estat espanyol ha signat alguns convenis amb entitats del tercer sector per gestionar l’acollida de persones refugiades. És d’aquí d’on provenen aquests recursos. A Terrassa, la Taula de Refugiats, constituïda per entitats, ciutadans i ciutadanes, ja treballa per intercanviar experiències, analitzar la situació i organitzar el voluntariat de la ciutat per a que l’acollida de refugiats i refugiades es faci de la forma mes adequada.\nMaruja Rambla, Regidora de Solidaritat i Cooperació Internacional


L'Imperi mitjà, també anomenat Regne mitjà (c. 2050-1750 aC), s'inicia amb la unificació d'Egipte sota Mentuhotep II, a mitjans de la dinastia XI; fet que comporta l'acabament del denominat primer període intermedi d'Egipte. Aquesta època comprèn la segona part de la dinastia XI i la dinastia XII i va gaudir d'una florescència de les arts i la literatura i es van viure temps de pau i prosperitat. Tanmateix, l'establiment de grups asiàtics al nord d'Egipte a finals del Regne Mitjà van donar lloc al segon període intermedi d'Egipte.\nObtingut de «https://ca.wikipedia.org/w/index.php?title=Regne_Mitjà_d%27Egipte&oldid=21897380»\nLa pàgina va ser modificada per darrera vegada el 31 ago 2019 a les 21:38.


La monarquia espanyola està marcada per la corrupció i per ser un sistema antidemocràtic des de fa segles.\nParlem amb persones que coneixen a fons la monarquia espanyola, perquè cada dia que passa tenim més raons per voler una República catalana.\nPARLEM AMB PILAR RAHOLA\nLa periodista Pilar Rahola reflexiona sobre el paper de la premsa per entendre la impunitat amb la qual actua la família dels Borbons. El rei emèrit va comportar-se de la manera que ho va fer gràcies a la complicitat i silenci dels principals mitjans.\nPARLEM AMB DAVID FERNÀNDEZ\nEl periodista David Fernàndez ens parla d’una monarquia que ha viscut impunement gràcies a la llei del silenci del 78 que, malgrat totes les evidències, continua protegint un rei corrupte i antidemocràtic.\nPARLEM AMB ANA PARDO DE VERA\nLa periodista Ana Pardo de Vera conversa amb el vicepresident d’Òmnium, Marcel Mauri, i reivindica la necessitat de fer una autocrítica del silenci que hi ha hagut a Espanya durant molts anys respecte de la corrupció de la monarquia.\nPARLEM AMB JORDI MUÑOZ\nMentre la vicepresidenta del govern espanyol assegura que la forma d’estat no està en debat, el politòleg Jordi Muñoz ens explica una altra versió i analitza quina és la realitat actual de l’opinió sobre la monarquia.\nPARLEM AMB BEL OLID\nPer què hauríem de voler fer caure la monarquia espanyola, si no ens en considerem súbdits i volem un país independent? La Bel Olid, escriptora, ens en dona un bon motiu.\nPARLEM AMB ÀNGEL CASALS\nL’historiador Àngel Casals ens aporta algunes de les claus que ens seran útils per entendre com la corrupció ha estat lligada a la monarquia dels Borbons des de fa molts anys.\nPARLEM AMB ENRIC CALPENA\nEl periodista i escriptor Enric Calpena ens endinsa en un dels moments històrics que va marcar i agreujar les relacions entre la monarquia espanyola i el poble català.\nPARLEM AMB VALENTÍ GUAL\nValentí Gual, doctor en història moderna, ens explica què suposa històricament la visita d’un rei de la casa de Borbó com Felip VI, descendent directe de Felip V, al Monestir de Poblet.\nPARLEM AMB LLUÍS MARCO\nL'actor Lluís Marco es pregunta com pot ser que la monarquia espanyola segueixi dempeus sent tan obsoleta, tan vella, tan antiga i tan corrupta.\nPARLEM AMB FERRAN ESPADA\nEl director de la versió catalana del diari Público repassa detalls de les informacions publicades sobre la fortuna oculta vinculada a Joan Carles I. En quins documents ha aparegut la signatura del rei emèrit?


Padel Referència: passió sobretot | Padel Magazine\nbenvinguda / Botiga de notícies Padel / Padel Referència: passió sobretot\nPadel Referència: un equip de veritables apassionats padel l'experiència en el camp de padel ha anat creixent amb el pas del temps.\n“Com molts, vam començar amb una raqueta clàssica per a principiants i, gradualment, vam aconseguir trobar-ne una que s’adeqüés al nostre perfil i estil de joc.\nAvui utilitzem aquesta experiència per assessorar-lo i orientar-lo cap a l’equip que necessita.\nSi és a terra padel o en la qualitat del servei que us oferim, som els més exigents. Treballem cada dia per cultivar la confiança que dipositeu en nosaltres. Us el retornem tan bon punt ens doneu l’oportunitat. La vostra satisfacció és la nostra recompensa.\nAl final, és una mica com un servei de finestra seguit d’una volea ratllada i conclòs amb un par 3: fem tot el possible per satisfer-lo ".\nPadel Referència què és?\n"És el lloc de referència francès per a la compra d'equips per a padel. Hem creat aquest lloc web per proporcionar material per a padel assequible per a tothom. Podeu demanar amb els ulls tancats. Ens encarreguem de tot.\nCom a boutique especialitzada en Padel, oferim tot l’equip que necessiteu per millorar el vostre joc, la vostra comoditat i així progressar o divertir-vos, segons el vostre objectiu. Oferim el raquetes de neu Padel de les marques més grans. Començant per marques insígnies com Head Padel, Adidas Padel, Babolat Padel però també marques específiques padel com Varlion, Starvie, Bullpadel o Nox.\nPodeu trobar al nostre lloc tot l'equipament de padel necessari. Raquetes de neu padel qualitat, bosses de padel per a més comoditat, sabates per practicar en les millors condicions i accessoris per millorar el vostre joc. Padel Referència per obtenir més informació ".\nEquip per a tots els jugadors i tots els nivells\n“Si sou jugador de padel principiant o habitual, tenim tot el que necessiteu. Des de la raqueta lleugera, còmoda i maniobrable fins al padel potent i eficient per a jugadors confirmats i ultra ofensius.\nNo descuideu l’elecció del vostre equip padel. És el responsable directe del plaer que es fa al camp. Per avançar en bones condicions, es tractarà de prendre el temps per triar equips de qualitat ".\nDigueu-nos qui sou, us direm quin equip escolliu!\n"Triar una raqueta padel no és tan fàcil. Us serà més fàcil si ens demaneu consell.\nPer determinar la raqueta que necessiteu, haureu de fer-nos diverses preguntes, aquí en teniu algunes:\nQuin és el meu nivell general? Quin és el meu nivell tècnic?\nEn quina situació em sento menys còmode a la pista?\nNecessito més poder per desafiar els meus oponents?\nCometo massa errors no forçats ... A canvi del servei? Quan estic a la xarxa?\nTinc dolor quan jugo? padel?\nLes respostes a aquestes preguntes ens permetran determinar la marca i el model de raqueta més adequats per a vosaltres. "\nEl + de Padel Referència?\nEls pocs serveis addicionals que marquen la diferència:\nPreus baixos durant tot l'any en tots els equips Padel\n3 vegades gratuït\nEnviament gratuït a partir de 69 euros de compra\nQuè fer Padel Referència\n"Segur Padel Com a referència, podreu navegar de producte en producte i dedicar-vos temps a trobar la raqueta, la bossa, el parell de sabates que us convinguin.\nPodeu obtenir informació i ser assessorat pel nostre equip per orientar-vos cap a l'equip que necessiteu.\nPodeu comprar amb confiança i aprofitar els millors preus de tot el nostre catàleg.\nPodreu aprofitar al màxim el vostre padel i festa a les pistes! "\nLliurament amb ceba petita\n“Enviem els productes dues vegades al dia per garantir el lliurament més ràpid possible. Demaneu i rebeu els vostres productes padel a casa o en un punt de relleu el més aviat possible ".\nProvat i aprovat per a vosaltres\n"A Padel Referència, provem gairebé totes les raquetes que us oferim. Triar una raqueta sovint és una qüestió de sentiment. Podrem proporcionar-vos tanta informació com sigui possible perquè pugueu triar amb un coneixement complet dels fets.\nLa qualitat del vostre material és la nostra principal preocupació. Teniu preguntes, necessiteu consells o informació sobre l’equip, aneu a padelreference.com o poseu-vos en contacte amb nosaltres directament per telèfon ".\n29 d’abril de 2021 29 d’abril de 2021 per\nVoleu anar de compres? Fins a un -15% per AQUÍ!\n23 d’abril de 2021 per\nCopa francesa de raquetes 2021: la taula\n23 d’abril de 2021 23 d’abril de 2021 per\nLa French Snowshoe Cup 2021 de French Padel Botiga\nPromoció padel : Reducció del 5% al 15%.\nWLF: mitjons de padel antilliscant!\ncomunicats de premsaPadel Referència